**ՀԻՄՆԱՎՈՐՈՒՄ  
«ԼՈՒՍԻՆԵ ՂԱՐԻԲՅԱՆԻՆ ՊԱՏԿԱՆՈՂ 0.6 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ**» **ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան hամայնքի Աբովյան քաղաքի Զ. Անդրանիկի փողոցի թիվ 1/10 հասցեում գտնվող՝ Լուսինե Ղարիբյանին պատկանող (հիմք՝ 2022 թվականի նոյեմբերի 01-ի N 01112022-07-0084 վկայական, ծածկագիր՝ 07-002-0052-0004) 0.6 հեկտար մակերեսով հողամասը ստացել է պետական գրանցում որպես սեփականության իրավունք, իսկ գործառնական նշանակությունը՝ հասարակական կառուցապատման։ Իսկ ՀՀ կառավարության 2007 թվականի օգոստոսի 09-ի Հայաստանի Հանրապետության Կոտայքի մարզի Աբովյանի քաղաքային համայնքի (բնակավայրի) գլխավոր հատակագիծը հաստատելու մասին» N 1036-Ն որոշմամբ հաստատված գլխավոր հատակագծի համաձայն 07-002-0052-0004 կադաստրային ծածկագրով հողամասը հանդիսանում է ընդհանուր օգտագործման հողամաս (կանաչ գոտի)։   
 Լուսինե Ղարիբյանը ներկայացրել է դիմում, ցանկանալով փոխել նշված 0.6 հեկտար մակերեսով հողամասի գործառնական նշանակությունը բնակելի նշանակության բնակելի համալիր կառուցելու նպատակով։ ՀՀ կառավարության 29.12.2011թ. N 1920-Ն որոշմամբ հաստատված կարգի 24-րդ կետի 4-րդ ենթակետի համաձայն, հողամասի գործառնական նշանակության փոփոխությունը անհրաժեշտ է համաձայնեցնել լիազոր մարմնի հետ։ Հողամասի գործառնական նշանակության փոփոխության վերաբերյալ սահմանված կարգով ստացվել է Հայաստանի Հանրապետության  համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2024 թվականի մարտի 05-ի N 1/փ-107 դրական եզրակացությունը։

Ելնելով վերոգրյալից առաջարկում եմ Աբովյան համայնքի գլխավոր հատակագծում կատարել փոփոխություն՝ 07-002-0052-0004 կադաստրային ծածկագրով 0.6 հեկտար մակերեսով հողամասի գործառնական նշանակությունը ընդհանուր օգտագործման կանաչ գոտուց փոփոխել բնակելի կառուցապատման հողամասի։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**